*Spis č.: 13-A2-2020*  **Správa mestskej zelene v Košiciach**

 Rastislavova 79, 040 01 Košice

**Výzva na predkladanie ponúk**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – riaditeľka

**Kontaktná osoba pre styk s uchádzačmi v predmete zákazky:**

Ing. Marek Bobík – e-mail: bobik@smsz.sk , tel. : 0903 906 842

Ing. Ľudmila Luxová – sam. odb. ref. pre VO, e-mail: luxova@smsz.sk, tel.: 055/7263 409

JUDr. Katarína Ondášová – vedúca PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**Internetová adresa:** [www.smsz.sk](http://www.smsz.sk)

**2. Názov predmetu zákazky:**

**„Mestský mobiliár – lavičky a koše“**

Zákazka je na: dodávka tovaru

**3. Opis predmetu zákazky:**

Premetom zákazky je : Dodávka mestského mobiliáru – 100 ks lavičky a 70 ks smetné koše, bez montáže.

1. **Parková lavička**
* **Typ:** parková lavička s operadlo
* **Ukotvenie:** klasické skrutkami do betónového základu, alebo betónovej kotvy (zabetónované nohy lavičky) **-** bez príplatku.
* **Rozmer:** výška sedadla lavičky po osadení 430 – 450 mm

 šírka lavičky 1 500 – 1 800 mm

* **Materiál**: nosná konštrukcia lavičky - kovové zliatiny alebo, oceľové profily

 konštrukcia sedadla a operadla lavičky - drevo, minimálna hrúbka sedadla a operadla: 30 mm

* **Povrchová úprava**:

konštrukcia lavičky - žiarové zinkovanie (alebo iná alternatíva pre zachovanie dlhej životnosti bez nutnosti odstraňovania hrdze minimálne v priebehu piatich rokov) + povrchový náter (prášková farba) podľa ponuky vzorkovníka výrobcu **-** bez príplatku,

 konštrukcia sedadla a operadla lavičky – 3 x lazúra (alebo iná alternatíva pre zachovanie dlhej životnosti bez nutnosti odstraňovania hrdze minimálne v priebehu piatich rokov) podľa ponuky vzorkovníka výrobcu **-** bez príplatku.

1. **Odpadkový kôš**
* **Typ:** vonkajší odpadkový kôš s dreveným obložením
* **Ukotvenie:** klasické skrutkami do betónového základu, alebo betónovej kotvy (zabetónované nohy lavičky) **-** bez príplatku.
* **Rozmer:** výška po osadení do 1 000 mm, pôdorys 500 x 500 mm
* **Materiál**: nosná konštrukcia - kovové zliatiny alebo, oceľové profily a plechy, konštrukcia obloženia - drevo
* **Povrchová úprava**: nosnej konštrukcie - žiarové zinkovanie (alebo iná alternatíva pre zachovanie dlhej životnosti bez nutnosti odstraňovania hrdze minimálne v priebehu piatich rokov) + povrchový náter (prášková farba) podľa ponuky vzorkovníka výrobcu **-** bez príplatku,

konštrukcia obloženia – 3 x lazúra (alebo iná alternatíva pre zachovanie dlhej životnosti bez nutnosti odstraňovania hrdze minimálne v priebehu piatich rokov) podľa ponuky vzorkovníka výrobcu **-** bez príplatku.

* **Vložka:** vyberateľná, pozinkovaná
* **Doplnková výbava:** výklopná strieška (ak nie je súčasťou konštrukcie), popolník za príplatok.

**4. Predpokladaná hodnota zákazky: 35 416,67 € bez DPH**

**5. Množstvo alebo rozsah predmetu zákazky: Celý predmet zákazky**

**6. Základné zmluvné podmienky:**

* Miesto plnenia predmetu zákazky: **územie mesta Košice**
* Termín dodávky: **do 30 dní od účinnosti zmluvy**
* Splatnosť faktúr: **Do 30 dní od jej doručenia.**
* Zmluvné podmienky – príloha č. 3 tejto Výzvy.
* Verejný obstarávateľ si vyhradzuje právo upresniť podmienky zmluvy s úspešným uchádzačom.
* Predmet zákazky bude financovaný z bežného rozpočtu verejného obstarávateľa na základe faktúry bez zálohovej platby. Fakturácia sa uskutoční po prevzatí tovaru verejným obstarávateľom a po podpísaní dodacieho listu. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.

Verejný obstarávateľ si vyhradzuje právo vrátiť faktúru v prípade, že nemá všetky náležitosti daňového dokladu, alebo nebude po vecnej alebo formálnej stránke správne vyhotovená. Nová lehota splatnosti začne plynúť dňom doručenia správne vyhotoveného daňového dokladu objednávateľovi.

**7. Lehota na predloženie cenovej ponuky: Do 29.09. 2020 do 09:00 hod.**

**8. Cena a spôsob určenia ceny:**

* Cena bude uvedená v € bez DPH aj s DPH
* Cena za predmet zákazky musí zahŕňať všetky náklady spojené s predmetom zákazky vrátane dopravy na miesto plnenia.Cena uvedená v ponuke uchádzača bude stanovená ako pevná v € s DPH za jednotku množstva.
* Cena súvisiaca s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Ak je uchádzač platcom dane z pridanej hodnoty, navrhovanú cenu uvedie v zložení:
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH

Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené v bode 13. tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Ponuky sa vyhodnocujú na základe najnižšej ceny. Pod cenou sa rozumie celková cena za predmet zákazky v EUR s DPH vrátane dodania na miesto plnenia bez montáže.

 Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky: Kúpna z**mluva

S úspešným uchádzačom bude uzatvorená Kúpna zmluva. Záväzný návrh zmluvy je prílohou č. 3 tejto Výzvy.

 Verejný obstarávateľ určuje svoje obchodné podmienky predmetu zákazky v zmluve, ktorá bude uzavretá s úspešným uchádzačom. **Verejný obstarávateľ si vyhradzuje právo upresniť podmienky zmluvy s úspešným uchádzačom**. **Uchádzač predložením ponuky vyjadruje súhlas so zmluvnými podmienkami**, ktoré verejný obstarávateľ uviedol v prílohe č. 3 tejto Výzvy.

**13.** **Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- **§ 32 ods. 1 písm. e)** ZVO – t. j. uchádzač je oprávnený poskytovať službu, zodpovedajúce predmetu zákazky - Aktuálny výpis z Obchodného registra / Živnostenského registra ( Kópia dokladu),

- **§ 32 ods. 1 písm. f)** ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 2 Výzvy).

- U uchádzača nesmie byť dôvod vylúčenia pre konflikt záujmov podľa § 40 ods. 6 pís. f) zákona.

- **Zoznam dodávok** tovaru rovnakého alebo obdobného charakteru za predchádzajúce **tri roky** od vyhlásenia verejného obstarávania s uvedením cien, lehôt dodania a odberateľov, kde dokladom je referencia. V zozname dodávok tovaru uchádzač uvedie referencie v súhrnnej hodnote minimálne **20 000,00 € s DPH**.

- **Špecifikácia** – podrobný popis ponúkaného tovaru – (opis lavičiek a košov, fotografie resp. ekvivalent dokladu, certifikát k výrobku, výrobný list, montážny list a pod.), odporúčaný spôsob montáže a nákres.

**Ponuka musí obsahovať:**

- **Aktuálny výpis** z Obchodného registra / Živnostenského registra (Naskenovaný doklad), vložený do systému JOSEPHINE,

- **Cenovú ponuku** (Príloha č. 1 tejto Výzvy).

- **Čestné vyhlásenie** § 32 ods. 1 písm. f) a § 40 ods. 6 písm. f) ZVO, vložený do systému JOSEPHINE (Príloha č. 2 Výzvy) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,

**- Zmluvu** (Príloha č. 3 tejto Výzvy), vyplnenú a podpísanú uchádzačom, jeho štatutárnym zástupcom resp. ním splnomocnenou osobou),

- **Zoznam dodávok** za predchádzajúce tri roky v celkovej hodnote min. 20 000,00 €.

- **Certifikát k výrobku**, výrobný list, montážny list, podrobný popis produktu, technické parametre, odporúčaný spôsob montáže a nákres.

- Uchádzač doklad o konflikte záujmu nepredkladá. V prípade vylúčenia uchádzača dôkazné bremeno je na verejnom obstarávateľovi.

**14. Prijatie ponuky a uzavretie zmluvy:**

Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma. Úspešný uchádzač bezodkladne, **najneskôr však do 5 pracovných dní** odo dňa doručenia výzvy na podpis zmluvy doručí **2x podpísanú** Kúpnu zmluvu vrátane príloh na adresu verejného obstarávateľa uvedenú v bode 1 tejto výzvy.

 Zmluva uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

Verejný obstarávateľ si vyhradzuje právo neprijať ani jednu ponuku v prípade, že predložené ponuky nebudú výhodné pre verejného obstarávateľa alebo budú vyššie, ako je suma finančných prostriedkov určených na túto zákazku.

**15. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

- Verejný obstarávateľ zálohu neposkytuje.

- Prijatá cena zákazky je konečná a nemenná.

- Otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom v systéme Josephine.

**Kontaktná osoba za verejného obstarávateľa**:

Ing. Marek Bobík – ved. projekcie, tel. 0903 906 842; e-mail: bobik@smsz.sk

**Verejný obstarávateľ môže zrušiť použitý postup zadávania zákazky.**

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka,

b) ani jedna z predložených ponúk nebude zodpovedať určeným požiadavkám verejného obstarávateľa,

c) ak sa zmenili okolnosti, za ktorých sa vyhlásilo toto verejné obstarávanie,

d) jej zrušenie nariadil úrad,

e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

f) ak bude cena za predmet zákazky vyššia ako nami predpokladaná hodnota zákazky.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania Kúpnej zmluvy.**

 Schválil: Ing. Marta Popríková

 riaditeľka

Prílohy: Príloha č. 1 – Cenová ponuka

 Príloha č. 2 – Čestné vyhlásenie

 Príloha č. 3 – Návrh Zmluvy